ΓΡΑΠΤΗ ΕΡΩΤΗΣΗ P-1900/02

υποβολή: Pietro-Paolo Mennea (PPE-DE) προς την Επιτροπή

(24 Ιουνίου 2002)

Θέμα: Παγκόσμιο Πρωτάθλημα Ποδοσφαίρου 2002

Κατά τα τελευταία γεγονότα αθλητικού χαρακτήρα και συγκεκριμένα στο Παγκόσμιο Πρωτάθλημα Ποδοσφαίρου βγήκε στην επιφάνεια η ανικανότητα και η έλλειψη επαγγελματισμού ορισμένων κατηγοριών εργαζομένων (διαιτητές) που έπληξε θανάσιμα την τιμή και τηνπερηφάνεια ορισμένων συμμετεχουσών ευρωπαϊκών χωρών.

Λαμβάνονταςπόψη ότι τα λάθη που διεπράχθησαν από τις επαγγελματικές αυτές κατηγορίες (διαιτητές) μπορούν να προκαλέσουν σημαντικές οικονομικές ζημίες στα νομικά πρόσωπα που δραστηριοποιούνται σε ποδοσφαιρικό πλαίσιο, ακόμη δε και τη χρεοκοπία τους·

λαμβάνονταςπόψη ότι ένα αθλητικό γεγονός τόσο σημαντικό όπως το Παγκόσμιο Πρωτάθλημα Ποδοσφαίρου που διοργανώνεται από την FIFA δεν παρέχει τις δέουσες εγγυήσεις αξιοπιστίας·

λαμβάνονταςπόψη ότι η FIFA είναι ένας οργανισμός ιδιωτικού δικαίου με νομική έδρα την Ελβετία και ως εκ τούτου θεωρείται ότι δεν μπορεί να επιβάλει την αποκλειστική διεθνήποκειμενικότητα προκειμένου να διοργανώνει τέτοιου είδους εκδηλώσεις·

λαμβάνονταςπόψη ότι στο πλαίσιο του οργανισμού του οποίου προΐσταται η FIFA ελάχιστα εφαρμόζεται η αρχή της εσωτερικής δημοκρατίας που αντίθετα, θα έπρεπε να ενισχυθεί ακριβώς στους αθλητικούς οργανισμούς σε εθνικό και διεθνές επίπεδο·

λαμβάνονταςπόψη ότι η FIFA, κατά την μακρά της ύπαρξη ως νομικό πρόσωπο που εκπροσωπεί το παγκόσμιο ποδοσφαιρικό κίνημα, έδειξε ότι δεν επιθυμεί ναποστεί την παραμικρή παρεμβολή τόσο από πλευράς διαχείρισης όσο και από πλευράς ελέγχου·

λαμβάνονταςπόψη ότι γύρω από τον κόσμο του ποδοσφαίρου περιστρέφονται οικονομικά συμφέροντα τόσο ισχυρά ώστε να αποτελούν τον καταλύτη ισχυρών κέντρων εξουσίας·

λαμβάνονταςπόψη ότι οι διεθνείς αθλητικοί οργανισμοί όπως η FIFA, εκπροσωπούν πλέον οργανισμούς τους οποίουςπερασπίζεται μία άκαμπτη ιεραρχική δομή, αποτελούμενη από πρόσωπα τα οποία επωφελούμενα της ισχυρής οικονομικής αυτοκρατορίας που διαχειρίζονται, είναι σταθερά αποφασισμένα να παραμείνουν κολλημένα στην πολυθρόνα που κατέχουν πλέον από δεκαετίες·

υπό το πρίσμα των ανωτέρω ερωτάται η Επιτροπή:

- εξακολουθεί να θεωρείται νομικώς ισχυρή η διατήρηση της πυραμιδοειδούς δομής του ευρωπαϊκού αθλητισμού όπως ακριβώς αναγνωρίζεται σήμερα ή πρέπει να ενεργοποιηθεί η Ευρωπαϊκή Ένωση για την κατάργησή της·

- Θεωρείται σκόπιμο να ενθαρρυνθεί η συγκρότηση μιας άλλης διεθνούς αθλητικής ένωσης εναλλακτικά της FIFA στη διοργάνωση και τη διαχείριση ποδοσφαιρικών αθλητικών γεγονότων σε ευρωπαϊκό και παγκόσμιο επίπεδο (σχετικάπενθυμίζεται ότι το Ευρωπαϊκό Κοινοβούλιο το Σεπτέμβριο του 2000 είχε ήδη εκδηλώσει τη βούληση αυτή στην έκθεση για τον αθλητισμό)·

- Μπορεί να παρέμβει στα κράτη μέλη μέσω των αθλητικών οργανισμών της προκειμένου να αποχωρήσουν από την οργάνωση αυτή της οποίας προΐσταται η FIFA για να συμμετάσχουν σε κάποια άλλη·

Απάντηση της κ. Reding Εξ ονόματος της Επιτροπής

(17 Ιουλίου 2002)

Η Επιτροπή επιθυμεί ναπενθυμίσει την προσήλωσή της στην αρχή της αυτονομίας των αθλητικών οργανώσεων. Η προσέγγιση της Επιτροπής αναπτύχθηκε στην έκθεση του Ελσίνκι για τον αθλητισμό(1), όπου εκτίμησε ότι η ακεραιότητα και η αυτονομία του αθλητισμού πρέπει να διατηρηθούν, ενώ παράλληλα έδωσε έμφαση στον κεντρικό ρόλο των αθλητικών ομοσπονδιών.

Στη δήλωση της Νίκαιας(2) του Δεκεμβρίου του 2000 σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών, το Ευρωπαϊκό Συμβούλιο κατέδειξε επίσης την προσήλωσή του στην αρχή αυτή. Υπογράμμισε την προσήλωσή του στην αυτονομία των αθλητικών οργανώσεων και στο δικαίωμά τους να αυτοοργανώνονται με τις κατάλληλες εταιρικές δομές. Αναγνώρισε ότι οι αθλητικές οργανώσεις έχουν, τηρώντας την εθνική ή κοινοτική νομοθεσία και με βάση τη δημοκρατική και διαφανή λειτουργία, την αποστολή να οργανώσουν και να προαγάγουν το άθλημά τους, ιδίως όσον αφορά ειδικά τους αθλητικούς κανόνες, τη σύνθεση των εθνικών ομάδων με τον τρόπο που κρίνουν καταλληλότερο για τους στόχους τους.

Συμπερασματικά, η Επιτροπή δεν έχει άλλες αρμοδιότητες για να παρέμβει στις σχετικές συζητήσεις για την αυτονομία του αθλήματος και την οργάνωση των μεγάλων αγώνων. Το ίδιο ισχύει επίσης για ενδεχόμενα σφάλματα της διαιτησίας. Δεν αποτελεί επίσης καθήκον της Επιτροπής να ενθαρρύνει τη δημιουργία μιας άλλης διεθνούς αθλητικής ένωσης ή να καλέσει τα κράτη μέλη να λάβουν συγκεκριμένη θέση σχετικά με τη Fdration Internationale de Football Association (FIFA). Τέλος, η Επιτροπήπενθυμίζει ότι στο έγγραφο με τίτλο Το ευρωπαϊκό πρότυπο του αθλητισμού(3)πογράμμισε ότι η πυραμιδοειδής διάρθρωση του αθλητισμού συνιστά ένα από τα σημαντικά χαρακτηριστικά αυτού του ευρωπαϊκού προτύπου του αθλητισμού. Όμως, δεν έχει την αρμοδιότητα ούτε να το προστατεύσει ούτε να το καταργήσει.

(1) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο — έκθεση του Ελσίνκι για τον αθλητισμό — έγγρ. COM(1999)644 τελικό.

(2) Συμπεράσματα της Προεδρίας — Ευρωπαϊκό Συμβούλιο της Νίκαιας — 7, 8 και 9 Δεκεμβρίου 2000 — παράρτημα IV: δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών.

(3) Το ευρωπαϊκό πρότυπο του αθλητισμού Συμβουλευτικό έγγραφο της Γενικής Διεύθυνσης Εκπαίδευσης και Πολιτισμού, Νοέμβριος 1998.